Hollidayeva spona
Hollidayeva spona ili Hollidayeva spojnica je razgranata nukleinskokiselinska struktura koja sadrži četiri spojena dvolančana kraka. Ovi krakovi mogu imati jednu od nekoliko konformacija ovisno o puferskim koncentracijama soli i sekvencama nukleobaza najbližih spoju. Struktura je dobila ime po Robini Hollidayu, molekulskom biologu koji je predložio njeno postojanje, 1964. U biologiji su Hollidayevi spojevi ključni međuprodukt u mnogim tipovima genetičkih rekombinacija, kao i u popravaku dvostrukog lanca. Ovi spojevi obično imaju simetričnu sekvencu i stoga su pokretni, što znači da četiri pojedinačna kraka mogu klizati kroz spoj u specifičnom obrascuu koji u velikoj mjeri čuva uparivanje baza. Osim toga, spojevi s četiri kraka slični Hollidayevim spojevima pojavljuju se u nekim molekulama funkcionalne RNK. Nepokretne Hollidayeve spone, s asimetričnim sekvencama koji zaključavaju lance u određenom položaju, znanstvenici su vještački kreiraili, kako bi proučavali njihovu strukturu kao model za prirodne Hollidayeve spojeve. Ovi spojevi su također kasnije našli upotrebu kao osnovni strukturni građevni blokovi u DNK nanotehnologiji, gdje se više Hollidayevih spojeva može kombinirati u specifične dizajnirane geometrijske strukture koje molekulama osiguravaju visok stupanj strukturne krutosti.